google/wiki40b huggingface dataset:
Sunflower

Bakgrunn

Etter utgivelsen av 20/20 var Dennis Wilson den første i bandet som returnerte til platestudioet. Han spilte inn fem sanger i januar og februar 1969, «Forever», «San Miguel», «Got to Know the Woman», «What Can the Matter Be?» og «Celebrate the News». Bruce Johnston spilte også inn «Deirdre» i løpet av denne perioden. Resten av bandet var tilbake i studio i mars 1969 og spilte inn «Loop de Loop» og «All I Wanna Do». 
Etter at bandet saksøkte Capitol Records for ubetalte honorarer, startet de innspillingen av «Break Away», som ble skrevet av Brian Wilson og faren Murry, under psevdonymet Reggie Dunbar. Sangen ble utgitt på singel og ble en mindre hit i USA med 63.-plass på Billboard Hot 100, men den kom helt opp på 6.-plass i Storbritannia på UK Singles Chart. Hverken denne sangen eller B-siden «Celebrate the News» kom med på Sunflower. 
Etter en turné spilte de inn to Dennis Wilson-sanger, «Slip on Through» og «I'm Going Your Way». En ny versjon av «Cotton Fields» ble også spilt inn, en sang som bandet også tidligere hadde spilt inn for albumet 20/20. I oktober og november 1969 ble «Walkin'», «Games Two Can Play», «Add Some Music to Your Day», «When Girls Get Together», «Soulful Old Man Sunshine», «Raspberries, Strawberries», «This Whole World» og «Tears in the Morning» spilt inn. 
The Beach Boys skrev høsten 1969 under en ny platekontrakt med Reprise Records. Etter den siste innspillingsøkten 2. februar 1970 ble albumet satt sammen, og singelen «Add Some Music to Your Day» ble gitt ut. Reprise hadde så høye forventninger til singelen at de bad butikkene ta inn flere enheter enn de normalt ville gjort. Uheldigvis for bandet og plateselskapet solgte ikke singelen som forventet, og nådde bare 64.-plass i USA.
For å fullføre kontrakten med Capitol ble konsertalbumet Live in London utgitt i mai 1970. Capitol ga kort tid før ut sin siste The Beach Boys-singel, «Cotton Fields». Bandets nye versjon av sangen ble en stor internasjonal hit med blant annet 5.-plass på UK Singles Chart i Storbritannia. 
Før bandet la ut på turné i Australia og New Zealand ble albumet ferdigstilt og gitt til Reprise, som nektet å gi det ut. Reprise ga beskjed om at de måtte lage bedre låter, ellers ville bandet miste platekontrakten. I juli 1970 ble «Cool, Cool Water» og «It's About Time» spilt inn. Etter å ha spilt inn omtrent 30 sanger ble Sunflower til slutt utgitt i august 1970.
12. januar

Navnedag

Reinhard og Reinert

Helligdager

Midtvinterdagen (også kalt juleblot, midtvinterblot, jól, torreblot og hökunótt) var opprinnelig en hedensk offerfest som fant sted ved første fullmåne etter første nymåne etter vintersolverv, altså 28 dager etter vintersolverv. Dette sammenfaller med den 12. januar, som også er halvveis mellom første vinterdag og første sommerdag. Dagen er avmerket på primstaven som prikker (snø).
Mikojan-Gurevitsj MiG-39/1.42 MFI

PAK FA

Sammen med teknologien fra Sukhoj Su-47-eksperimentflyet til Sukhoj, brukes forskningen fra MiG-39/1.42 MFI/1.44 til å utvikle Sukhoj PAK FA-flyet, et 5. generasjons stealth "air superiority" jagerfly. India er med på utviklingen av PAK FA, og flyet skal trolig bli Russlands svar på F-22. Opprinnelig skulle MiG-39 være dette, men dette ble lagt på hylla. MiG-MFI ble i stedet russernes svar på amerikanernes "advanced tactical fighter"-program, som i sin tid ledet til F-22.
Zhaogezhuang

Zhaogezhuang er en kommune i provinsen Hebei i det nordlige Kina. Befolkningen innen bygrensene anslås (2005) til 86 100.
Hispini

Utseende

Nokså små, brede, blanke, gjerne mørkt fargede bladbiller. Gruppen er lett å kjenne på at oversiden er dekket av lange, skarpe pigger, artene kan minne om bittesmå piggsvin.

Levevis

Både larver og voksne lever på planter og eter fra dem.

Utbredelse

Gruppen er utbredt over det meste av den Gamle verden, men har få arter i Europa og mangler i Norge.
Claire Holt

Personlig liv

Claire Rhiannon Holt ble uteksaminert fra Stuartholme skole i Toowong (Brisbane, Queensland) ved utgangen av 2005. 
Hun er glad i sport, og liker svømming og volleyball. I tillegg er hun  en konkurransedyktig vannpolospiller og har svart belte i Tae-Kwon-Do. Som litt yngre likte hun å synge og var med i skolekoret. Hun liker det fortsatt. Claire Holt er en veldig aktiv, ung kvinne, men når hun ikke driver med idrett, liker hun å være med venner, shoppe, og er også glad i å spille piano og gitar, og å synge.
Claires yndlingsfilm er Little Miss Sunshine.
Nå for tiden bor Claire Holt i Los Angeles.
Hun er nå aktiv som rollen Rebekah i The vampire diaries
Langzhong

Langzhong (kinesisk: 阆中; pinyin: Lángzhōng) er et byfylke i byprefekturet Nanchong i provinsen Sichuan i Folkerepublikken Kina.
Befolkningen var på 849 224 innbyggere i 1999.

Samferdsel

Kinas riksvei 212 løper gjennom området. Den begynner i Lanzhou i Gansu og sørover via Nanchong i Sichuan og ender i Chongqing.
Styx infernalis

Utseende

En middelsstor, gråhvit sommerfugl med brune vingeårer. Vingene er avrundede og litt gjennomsiktige. Den kan overflatisk ligne på et lite eksemplar av slekten Parnassius (Papilionidae).

Utbredelse

Arten er kjent fra høylandet i Peru, mellom 1000 og 1600 meter over havet.
Dialogo sopra i due massimi sistemi del mondo

Dialogo sopra i due massimi sistemi del mondo eller Dialog om verdens to hovedsystem er et klassisk vitenskapelig verk forfattet av Galileo Galilei og publisert i 1632. I boken sammenligner han det kopernikanske system med det tradisjonelle ptolemeiske systemet. I det kopernikanske systemet er det en heliosentrisme, hvor jorden og de andre planetene går i baner med solen som sentrum. I det ptolemeiske system er det en geosentrisme hvor jorden er sentrum for universet.
Galileis Dialogo ble utgitt i Firenze med formell tillatelse fra inkvisisjonen, etter at han hadde lovet at han skulle argumentere for begge syn; diskusjonen endte imidlertid med en klar støtte til systemet med solen i sentrum. Galilei ble derfor dømt i 1633 for «alvorlige mistanker om heresi» basert på denne boken, som så ble satt på den katolske kirkes indeks over forbudte bøker. Boken ble ikke fjernet fra denne listen før 1835.
Andalusitt

Andalusitt, aluminiumsilikatmineral med den kjemiske sammensetningen Al₂SiO₅. Andalusitt forekommer i flere ulika farger (blant annet brun, grønn, rosa, lilla og rød); hardhet 6½–7½; spaltning 3; brytningsindeks 1,641–1,648; relativ densitet 3,13–3,17; pleokroisme rød-grønn; strek hvit; ortorombisk krystallsystem.
Andalusitt forekommer rikelig i metamorfe bergarter som dannes under relativt høyt trykk og eller høy temperatur. Mineralet kyanitt og sillimanitt har samme kjemiske sammensetning som andalusitt men en annen krystallstruktur. Disse tre mineraler dannes under ulike trykk- og temperaturforhold og forekommer derfor sjelden sammen. Andalusitt med korsformede inneslutninger av kull eller leire kalles chiastolitt.
Transparent andalusitt kan dannes i pegmatitter og regnes som edelsten. De forekommer blant annet i Brasil og på Sri Lanka.
Andalusitt har fått navn etter Andalucía der den først innrapportertes i 1789. Andalusitt anvendes blant annet til porselen.
Chinese Courier

Chinese Courier var en engelskspråklig ukeavis utgitt i Kanton i Kina på 1800-tallet.
Pseudoclyzomedus

Levevis

Disse billene har larver som lever i død ved.

Utbredelse

Arten er bare kjent fra Laos.
Asen (Bjugn)

Asen er en øy utenfor Lysøysund i Bjugn kommune, Trøndelag. Arealet er 1,1 km². Øyas høyeste punkt er Storfjellet, 53 moh. Nord for øya ligger Asenvågøy fyr.
Cologne Business School

Campus

CBS campus  inneholder tre bygninger som ligger i Neustadt Süd i Köln.

Rangering

Center for Higher Education (CHE-Ranking 2014/2015) rangerte Cologne Business School som en av de beste businesskolene i Tyskland på masternivå . I tillegg fikk Cologne Business School anerkjenning og toppkarakterer for «international orientation», «international orientation master» og «practical relevance».
Næringslivsavisen "WirtschaftsWoche" rangerte Cologne Business School (CBS) på fjerdeplass i deres 2015 Universitets-rangering innen næringsliv og økonomi i Tyskland .

Internasjonalitet

CBS har en internasjonal profil noe som resulterer i et høyt antall utenlandske studenter på campus, både studenter fra partneruniversiteter og fulltidsstudenter utenfra Tyskland. Det kreves at alle bachelorgradstudenter gjør utvekslingssemester i det femte semesteret. For masterstudenter er det valgfritt i det fjerde og siste semesteret. CBS har sammardbeidavtaler med over 80 universiter verden over og inkluderer Boston University, Colombia University, Maastricht School of Management, Toulouse Business School, University of Hertfordshire, og Victoria University.
Ernakulam (distrikt)

Demografi

Ved folketellingen i 2011 var det 3 279 860 innbyggere i distriktet, mot 3 105 798 i 2001. Den urbane befolkningen utgjør 68,07 % av befolkningen.
Barn i alderen 0 til 6 år utgjorde 8,82 % i 2011 mot 10,91 % i 2001. Antallet jenter i den alderen per tusen gutter er 954 i 2011, det samme som i 2001.
Hedong kommanderi

Hedong kommanderi (forenklet kinesisk: 河东郡; tradisjonell kinesisk: 河東郡; pinyin: Hédōng Jùn) var en a historisk region i oltidens Kina. Det var kjent under Qin- og Han-dynastiene i de første årene av keisertiden, men fantes også inn i middelalderen, som under Tang-dynastiet. 
Kommanderiet Hedong lå øst for Gulelven og dekket store deler av det som nå er provinsen Shanxi, og var sentrert rundt Yuncheng.
Max for Menn

Max for Menn var et norsk ukeblad med et journalistisk innhold rettet mot menn, eid av forlaget Hjemmet Mortensen. Bladet ble nedlagt etter fem utgaver i 2005. Svein Hildonen var redaktør, men døde mens han hadde redaktørvervet.
Blå Kors

Historie

«Das Blaue Kreuz» ble stiftet av Louis-Lucien Rochat den 21. september 1877 i Genève i Sveits, og spredte seg raskt til flere land. Den internasjonale sammenslutningen ble stiftet i Genève 1886.
I 2019 hadde den internasjonale sammenslutningen medlemsorganisasjoner i 35 land.
Bergen Parkeringsselskap

Bergen Parkeringsselskap var et kommunalt selskap i Bergen, og kom i drift i løpet av året 1974. Selskapet ble opprettet av Bergen kommune for å ta hånd om all avgiftspliktig parkering på offentlig grunn i Bergen sentrum med myndighet til å ilegge gebyr og tilleggsavgift for visse parkeringsovertredelser.

Bakgrunn

Allerede i 1967 fikk Bergen sentrum sine første parkometre. Den gang lå ansvaret for disse til Bergen Veivesen. I 1972 overtok Anleggseksjonen ansvaret, fram til Bergen Parkeringsselskap tok over høsten 1974.
Prosjekter selskapet har vært involvert i er for eksempel Bygarasjen, som åpnet 1984, Birkebeinergaten Garasje som åpnet 1987, Engen P-hus som åpnet 1989 og Klostergarasjen som åpnet i 2005). I tillegg kan en nevne arbeidet med å få parkeringshus under Festplassen. Planene ble skrinlagt i 1992, og hadde da kostet kommunen 8.07 millioner kroner.
Bergen Parkeringsselskap skiftet i 2007 navn til Bergen Parkering KF. Fra 01.01.2011 Bergen Parkering AS, som følge av selskapsomdanning av Bergen Parkering KF.
Bergen Parkering AS har i dag kontor i Vincent Lunges gate 3 (Bergen Storsenter).
Arkivet etter Bergen Parkeringsselskap er oppbevart ved Bergen Byarkiv. I arkivet finnes blant annet skjema vedrørende parkeringsgebyr, klagebehandling, samt materiale vedrørende p-bussen og miljøsykler.
Eduardo Vargas

Landslaget

Han ble tatt ut i den chilenske VM-troppen til fotball-VM i Brasil 2014, der han scoret 2 mål mot de regjerende mestrene Spania. Han ble også tatt ut i den chilenske troppen til Copa América 2015 i Chile, og de vant Copa América 2015 etter en straffesparkkonkurranse i finalen mot Argentina.
Han ble tatt ut i Chiles tropp til FIFA Confederations Cup 2017 i Russland.
Worm Darre-Jenssen

Familie

Worm Darre-Jenssen var sønn av brukseier Lauritz Jenssen (1837–1899) og Jørgine Wilhelmine Darre (1842–1910), bror av ingeniør og statsråd Hans Jørgen Darre-Jenssen (1864–1950), bror av ingeniør Lauritz J. Dorenfeldt (1863–1932), sønnesønn av brukseier Lauritz Dorenfeldt Jenssen (1801–1859), dattersønn av biskop Hans Jørgen Darre (1803–1874), nevø av banksjef Christian Hirsch (1831–1904) samt oldebarn av sogneprest og eidsvollsmann Jacob Darre (1757–1841).

Karriere

Han hadde ingeniøreksamen fra både maskinavdelingen og bygningsavdelingen ved Trondhjems Tekniske Læreanstalt fra henholdsvis 1889 og 1890, og studerte videre ved Königliche Technische Hochschule i Hannover 1894–1895. Darre-Jenssen var assistent ved Statens Jernbaneanlegg 1890–1894, assistent ved Den kombinerte veiadministrasjon i Kristians amt 1895–1900, byggeleder for Trondhjems kommunale kraftanlegg ved Øvre Lerfoss i 1901, avdelingsingeniør i Trondhjem ingeniørvesen 1902–1913 og overingeniør i Trondhjem havneingeniørvesen 1913–1929. Den 12. april 1929 ble han administrerende direktør i Norges Brandkasse, men ble avskjediget av okkupasjonsstyret under andre verdenskrig i 1941.
Han bekledde en rekke verv i politikk og organisasjonsliv, blant annet formann i Trondhjems Polytekniske Forening 1908–1911, styremedlem i Trondhjem jeger- og fiskerforening, formann i Den Norske Ingeniørforenings Trondhjem-avdeling 1912–1914, medlem av Den Norske Ingeniørforenings hovedstyre 1912–1926 (president 1923–1926), styremedlem i Norges Tekniske Høiskoles fond 1915–1936 og visepresident i Norsk Brannvern Forening 1937–1939. Darre-Jenssen var innvalgt på Stortinget fra Trondhjem og Levanger 1925–1930 samt arbeidsminister i Ivar Lykkes regjering 1926–1928. Som parlamentariker var han medlem av Stortingets skog- og vassdragskomité. Som arbeidsminister ble han kjent for sin motvilje til videre jernbaneutbygging, og mente at man burde prioritere veiene isteden.
Worm Darre-Jenssen ligger gravlagt på kirkegården ved Tilfredshet kapell i Trondheim.
Sauseskje

Sauseskje er en spesialkonstruert skje for servering av saus. 
Skjen er en dyp skje, nærmeste en liten øse. Noen ganger har den en liten hank så den kan henges på sausebollen eller sausenebbet, det er også ofte en helletut på skjeen.
Skjær (redskap)

Et skjær er et redskap eller en viktig del av et større redskap.
Go Kaburaki

Karriere

Go Kaburaki startet sin profesjonelle karriere i Yokohama F. Marinos i 1999. Han har også spilt for Júbilo Iwata, FC Tokyo, Vissel Kobe, Avispa Fukuoka og Mito HollyHock.
Selbu Sparebank

Selbu Sparebank er en selvstendig sparebank med tradisjoner helt tilbake til etableringen i 1859, som har hovedkontor i Selbu i Trøndelag. Banken har også rådgivningskontor i Tydal, Trondheim,  Stjørdal og Malvik.

Om Selbu Sparebank

Selbu Sparebank har ca 43 ansatte fordelt på fem kontorer. Selbu Sparebank er medeier i EIKA Gruppen AS, sammen med ca 73 andre lokale sparebanker og OBOS.  Lokalbankene har et landsdekkende filialnettverk med 200 kontorer. I tillegg kommer eiendomsmeglingsvirksomheten gjennom AKTIV Eiendomsmegling med omkring 70 kontorer. Selbu Sparebank er en fullservice bank, som leverer løsninger innen de aller fleste privatøkonomiske og bedriftsøkonomiske områder.

Filialer

Selbu Sparebank opprettet først en filial i Tydal. I 1997 ble Trondheimskontoret åpnet av daværende banksjef Steinar Moslet. Stjørdalskontoret ble etablert i 2007, og i Malvik i 2015.

Medeier i Eika-gruppen

Selbu Sparebank er medeier i EIKA Gruppen AS, sammen med ca 73 andre lokale sparebanker og OBOS. Lokalbankene har et landsdekkende filialnettverk med 200 kontorer. I tillegg kommer eiendomsmeglingsvirksomheten gjennom merkenavnet AKTIV Eiendomsmegling med omkring 70 kontorer.  
Eika Gruppens mål er å ivareta Eikabankenes interesser på områder der den enkelte bank ville hatt begrensede muligheter til å gjøre det like godt alene. Selbu Sparebank har deltatt i gruppen siden etableringen i 1997. Eika-Gruppen har siden oppstarten vokst gjennom etableringer, organisk vekst og oppkjøp. Deltagelsen i Eika-gruppen medfører at banken har et bredt produktspekter for både næringsliv og privatkunder.
Tal-Pietà

Tal-Pietà, også kjent som Pietà er en by på ca. 4000 innbyggere som ligger like utenfor Valetta på Malta.
Byen består av den gamle landsbyen Pietà og den nyere øvre bosettingen i Guardamangia.
Området som i dag er Pietà ble brukt som leirområde for osmanene under den store beleiringen av Malta i 1565. Området ble bosatt fra 1570 som følge av oppføringen av Valetta. Etter et pestutbrudd ble det anlagt et stort gravsted i området og i 1612 ble det opprørt et kapell viet til Vår Frue av Smerter, La Pietà på italiensk, som landsbyen fikk navn etter. Det ble anlagt en kolera-gravplass på attenhundretallet og en militiær gravlund under første verdenskrig.
På begynnelsen og midten av 1930-årene oppførte britene St. Luke's Hospital i området kalt Guardamangia som nasjonalsykehus for Malta. Dette var i funksjon til 2008 da det ble avløst av Mater Dei Hospital i Msida.
Byen har også en katolsk skole for gutter, St Augustine's College, som blir drevet av Augustinerordenen. Denne skolen lå tidligere i Valetta.
Per 31. mars 2014 var det registrerte folketallet i Tal-Pietà 4 053.
Rakudo Perl 6

Rakudo Perl er en Perl-kompilator for MoarVM og Java virtuell maskin som implementerer Perl 6-spesifikasjonen..
Kompilatoren ble opprinnelig utviklet innenfor Parrot-prosjektet. Rakudo kildekode-oppbevaringsstedet ble splittet fra prosjektet i februar 2009, slik at det kunne utvikles uavhengig. Raduko er skrevet i C, Perl 6 og "NQP" (Not Quite Perl), som er en lettvekts-implementasjon av Perl 6.
Good Time

Good Time er et countryalbum (studioalbum) av Alan Jackson utgitt på Arista Nashville 4. mars i 2008. Albumet fulgte opp Like Red on a Rose fra 2006 .
Blood Creek

Sammendrag

I 1936 er en tysk professor, Richard Wirth, på besøk hos Wollner-familien - tyske emigranter som har slått seg ned i Vest-Virginia. Wollner-familien tror at Wirth er en forsker som er i USA for å holde foredrag, men Wirth viser seg å være en nazistisk okkultist som leter en spesiell runestein fra vikingtiden som er gjemt i området hvor Wollner-familien bor. Familien låser ham inn i kjelleren, og holder ham fanget gjennom et ritual som krever hyppige menneske-ofringer.
Knyttet til Wirth, overlever familien i flere tiår uten å bli eldre. I 2007 blir 25 år gamle Evan Marshall overrasket når hans eldre bror Victor plutselig dukker opp igjen, etter å ha forsvunnet under en campingtur i Vest-Virginia. Victor forteller at han rømte fra noen som holdt ham fanget, og de reiser tilbake for å ta hevn. Brødrene konfronterer Wollner-familien, og dette fører til at Wirth kommer seg løs fra fangenskap.
Wirth avslører at Victor kom seg unna, nettopp fordi Wirth visste at Victor ville komme tilbake igjen og ta hevn. De klarer å bli kvitt Wirth, som resultat blir Wollner-familien raskt gamle og dør. Før den yngste dør, forteller de at SS-sjef Heinrich Himmler hadde sendt flere nazister til området for å lete etter runesteinen. Evan finner et kart og oppdager hvor de andre befinner seg, og de bestemmer seg for å stoppe disse nazistene en gang for alle.
Farvergade

Farvergade  er en gate i Københavns Indre By som støter opp til Rådhuspladsen / den nye Regnbuepladsen og Vester Voldgade i vest, samt til Hestemøllestræde, Kompagnistræde og Gåsegade i øst.

Farvergården

I 1560 ble her på initiativ av kong Frederik II opprettet et farveri, på omtrent samme sted som Vartov ligger i dag. Det ble innkalt ekspertise fra Tyskland, men som årene gikk, viste farveriet seg å vær en dårlig forretning for kongen. Omsider ble bedriften solgt til astronomen Tycho Brahe, som i forveien hadde en gård ved siden av. Brahe forpliktet seg til å innrette en særlig farveribygning ut til vannet, samt til å holde en bolig for farvermesteren. Til gjengjeld ønsket han å bruke den stenskansen som støtte opp til Farvergården som observatorium. Brahe og hele hans familie, tjenere, kolleger og alskens utstyr, oppholdt seg her fra han forlot Hven i 1597, til han reiste for godt fra Danmark i 1599.

Vartov

Siden fungerte gården i en periode som fengsel, for i 1665 å overgå til stiftelsen Vartov, som pleiehjem for fattige og syke. Da bygningene var blitt i så dårlig stand at de var blitt ubeboelige, fikk byggmester og arkitekt Johan Cornelius Krieger i oppgave å reise nye. Dette foregikk i årene 1724–29, hvoretter Philip de Lange utvidet mot Farvergade i årene 1743–44. 
Blant Vartovs mange beboere og pasienter, kan nevnes billedhuggeren Thorvaldsens islandske far Gottschalk Thorvaldsen. Professor og prest Poul Egede – sønn av Grønlands misjonær Hans Egede – flyttet inn på Vartov i 1770. N. F. S. Grundtvig var prest i Vartov Kirke fra 1839 til sin død i 1872. 
Omkring århundreskiftet 1900 var Farvergade beryktet for vertshusliv og prostitusjon. Etter opphevelsen av de offentlige bordellene i 1906, ble  det fremsatt forslag om å innlemme hele gaten i Kompagnistræde. Gatenavnet ble dog reddet i borgerrepresentasjonen.
Stillehavslekene 2007

Stillehavslekene 2007. Lekene, «South Pacific Games» i 2007 var de trettende Stillehavslekene. De tretten første lekene (1963-2007) het «South Pacific Games» fra 2011 het de «Pacific Games».
Lekene i 2007 ble arrangert i Apia på Samoa i perioden 25. august til 8. september 2007. Det var andre gangen som Apia arrangerte lekene, første gangen var i 1983. Det var nesten fem tusen utøvere fra tjueto nasjoner som deltok i tretti sporter. Ny-Caledonia ble beste nasjon med 90 gullmedaljer foran Tahiti med 44.
Chris Roberts

Biografi

Han er født i Redwood City, California i USA, og vokste opp i Manchester, England. Han gikk på samme skole som datamusikkomponist Martin Galway. Som tenåring programmerte han flere videospill for BBC Micro, inkludert Stryker’s Run. Han er gift.

Origin Systems

Roberts returnerte til USA i 1986. Han skaffet seg jobb hos Origin Systems, hvor han utviklet Times of Lore, publisert i 1988. Wing Commander ble publisert senere i 1990, og ble godt mottatt. Wing Commander (og serien den skapte) ble snart Origins største produkt.

Digital Anvil

Roberts forlot Origin i 1996 og grunnla Digital Anvil. Studioet jobbet ubemerket i flere år, men fikk en publiseringsavtale med Microsoft. Digital Anvils første ferdige spill var Starlancer. Selskapet ble kjøpt av Microsoft kort tid etter denne utgivelsen, og Roberts forlot selskapet.

Point of No Return Entertainment/Ascendant Pictures

Etter å ha forlatt Digital Anvil grunnla Roberts Point of No Return Entertainment, med planer om å produsere filmer, TV-serier og spill.Imidlertid ble ingen av prosjektene iverksatt. Roberts grunnla Ascendant Pictures i 2002 og var produsent for en del Hollywood-produksjoner, 2004-utgaven av The Punisher, The Jacket og Lord of War.

Cloud Imperium Games Corporation

I 2011, grunnla Chris Roberts sammen med sin forretningspartner Ortwin Freyermuth Cloud Imperium Games Corporation for å begynne å jobbe på et nytt spill. En teaser nettside for det nye spillet ble lansert 10. september 2012.
Den 10. oktober 2012 lanserte Cloud Imperium Games en crowdfunding-kampanje fra Roberts Space Industries nettside med mål om å samle mellom to og fire millioner dollar for å kunne produsere et romsimulatorspill til PC i en sandkasseform. Spillet skal bygge på spillmotoren Cryengine 3. Det skal integrere en tradisjonell historiemodus kalt Squadron 42 med et online univers-spill kalt Star Citizen. på forespørselen fra fans ble en Kickstarter-kampanje lansert 18. oktober 2012 parallelt med Roberts Space Industries nettside. Innen 19. november 2012 hadde de to kampanjene samlet $6 238 563, omtrent 4,1 millioner fra RSI-kampanjen og omtrent 2,1 fra Kickstarter-kampanjen. Dette passerte alle mål kampanjen hadde satt seg, og knuste videospillindustriens folkefinansieringsrekorder, både i penger mottatt og antall backere. Chris Roberts har sagt at hvis minst 23 millioner dollar ble samlet i løpet av av kampanjen, ville ingen investorer eller utviklere utenfra være nødvendig. Dette målet ble nådd 18. oktober 2013. I slutten av januar 2015 var det samlet inn over 71 millioner dollar.
I 2013 kunngjorde Chris Roberts at spillet ville bli utviklet i moduler som skulle bli lansert når de var spillbare. Den første, Hangar-modulen, ble lansert 29. august 2013, og lot spilleren interagere med noen skip som var planlagt til spillet. Dog Fighting-modulen ble lansert 3. juni 2014 under navnet Arena Commander og tillot spilling og testing av spillets luftkamp-mekanikk.